Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 95

d) Európai turizmus szak A turizmus a mikro- és makrogazdaságban komplex témakörbõl a vizsgázó értse: — a turizmus rendszerének alkotóelemeit, mûködését, irányító szervezetét, a turisztikai kereslet és kínálat specifikus vonásait, — a turisztikai gazdálkodó szervezetek szerepét, feladatait, mûködését, kapcsolatrendszerét, — a nemzetközi turizmus helyzetét, jellemzõit, fejlõdési trendjeit és ezek földrajzi és gazdasági vonatkozásait, — a magyar turizmus sajátosságait, szervezeti rendszerét, valamint fõbb szereplõit, — a turizmus környezetének összetevõit, azok jellemzõit, kölcsönös összefüggési rendszerét, — a fenntarthatóság fogalmát és annak gazdasági, társadalmi, fizikai aspektusait, valamint a fenntartható turizmusfejlõdés által a turisztikai szervezetekkel szemben támasztott követelményeket, — a fenntartható turizmus megteremtésének hazai feltételeit, kérdéseit, problémáit, a fenntarthatóság követelményének hatását a magyar turisztikai kínálat alakulására. A turizmus marketing specifikumai komplex témakörbõl a vizsgázó értse: — a turisztikai marketing speciális vonásait és azok következményeit a turisztikai szervezetek mûködésére vonatkozóan, — a turizmus marketing tervezésének és megvalósításának hasonlóságait és különbségeit európai, nemzeti, regionális és vállalati szinten, — a társadalmi, kulturális és környezeti aspektusok jelentõségét a turisztikai marketingben, — a turisztikai marketing nemzetközi trendjeit és kihívásait eltérõ földrajzi és kulturális környezetben. Az európai turizmus sajátosságai és trendjei komplex témakörbõl a vizsgázó értse: — az Európai Unió turizmusának jellemzõ formáit, a fõ áramlási irányokat és fejlõdési trendeket, illetve ezek gazdasági, társadalmi és földrajzi hátterét, — az egyes EU-régiók és országok turizmusának speciális vonásait, a kereslet és a kínálat jellemzõit, szervezeti rendszerét, — az Európai Unión belüli kulturális különbségek szerepét és következményeit az európai marketingben és a turisztikai kommunikációban. Az Európai Unió szerepvállalása a turizmus fejlesztésében, szabályozásában, és mindezek hatása a csatlakozni kívánó országok turizmusára komplex témakörbõl a vizsgázó értse: — az európai együttmûködés történeti fejlõdését, — az Európai Unió szervezeteit és mûködési mechanizmusait, — a turizmust érintõ EU-direktívákat és azok hatásait a hazai turizmusra, — az Európai Unió specializált alapjait és azok turizmussal való kapcsolatait, — az EU és az EB speciális, a turizmus fejlõdését elõsegítõ programjait és terveit, — a csatlakozásra váró országok elõtt álló, a turizmus harmonizációját érintõ feladatokat.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes